Yéwándé Akinọlá

Yéwándé Akinọlá tí a bí ní ọdún 1984 jẹ́ onímọ̀ ẹ̀rọ àgbà tó ń ṣiṣẹ́ lórí ìpèsè omi. Ó ń ṣiṣẹ́ fún Laing O'Rourke gẹ́gẹ́ bíi Pricincipal Engineer. Ó sì máa ń ṣolóòtú ètò orí afẹ́fẹ́ kan lórí ìmọ̀ ẹ̀rọ ní Channel 4 àti National Geographic.

 Ètò-èkó rẹ̀ 
Ọdún 1984 ni a bí Akinọlá sórílẹ̀-èdè Nàìjíríà. Ó máa ń ya ilé kékeré nígbà tí ó ṣì wà lọ́mọdé. Bàbá rẹ̀ ni J. M Akinola, tí ó jẹ́ Permanent Secretary ti orílẹ̀-èdè Nàìjíríà nígbà kan rí. Akinọlá kẹ́kọ̀ọ́ lórí Engineering Design and Appropriate Technology ní University of Warwick tí ó parí ní ọdún 2007. Nígbà tí ó ṣì wà ní ilé-ẹ̀kọ́ gíga, ó jẹ́ mechanical engineer fún Thames Water. Ní ọdún 2007, ilé-iṣẹ́ Arup gbà á síṣẹ́ gẹ́gẹ́ bíi Design Engineer. Nígbà tó ṣì ń ṣiṣẹ́ náà, ó gboyè master's degree ní Cranfield University lọ́dún 2011.

 Iṣẹ́ tó yàn láàyò 
Akinọlá ni olùdásílẹ̀ Global Emit Project, tó máa ń kọ́ àwọn ọ̀dọ́ lọ́kùnrin àti lóbìnrin tí ó nífẹ̀ẹ́ sí ìmọ̀ ẹ̀rọ tó sì máa ń tọ́ wọn sọ́nà.

Lọdún 2010, Akinọlá ṣagbátẹrù ètò  Titanic: The Mission for Channel 4 àti National Geographic Society. Ní ọdún 2012, ó jẹ́ adájọ́ fún ètò Queen Elizabeth Prize for Engineering Lọ́dún 2012 bákan náà, ó wà lára àwọn tí wọ́n yàn fún IET Young Woman Engineer of the Year Award, òun sì ni ó gba àmì-ẹ̀yẹ náà. Ó sì ti jẹ́ olóòtú fún CBeebies àti Yesterday TV. Akinọlá ti hàn lórí rédíò BBC rí. Ní ọdún 2014, Akinọlá ṣe Rainwater Harvesting System.

Ní ọdún 2013, Akinọlá ṣiṣẹ́ pẹ̀lú Girl Guiding ní UK láti gba àwọn ọ̀dọ́mọbìnrin níyànjú kí wọ́n jẹ́ onímọ̀ ẹ̀rọ. Wọ́n ṣàfihàn Akinọlá nínú ìkéde "Designed to Inspire" ti Royal Academy of Engineering. Wọ́n tún ṣàfihàn rẹ̀ nínú ìkéde "Create The Future" ti QEPrize lọ́dún 2014. Ó jẹ́ ọ̀kan lára àwọn tí wọ́n pè láti sọ̀rọ̀ ní ayẹyẹ ti Ada Lovelace lọ́dún 2016. Wọ́n ṣàfihàn rẹ̀ nínú ìkéde "Portrait of an Engineer" ti Institution of Engineering and Technology lọ́dún 2017.

 Ààtò àwọn àmì-ẹ̀yẹ tó ti gbà 
1998 - Nigerian National Mathematics Award

2009 - UK’s Society of Public Health Engineers Award for Young Rising Star

2012 - Exceptional Achiever Award by the Association for Black Engineers (AFBE-UK)

2012 - Young Woman Engineer of the Year from the IET

2013 - Management Today’s top 35 women under 35

2014 - PRECIOUS Award for Outstanding Woman in STEM

Àwọn Ìtọ́kasí